
Поради проблеми в семейството ми (физическо, и главно вербално насилие) искам да напусна дома си и да живея сама в друг град,но без да споделям това на родителите си, в името на собствената ми безопасност.  

На 19 години съм, след няколко месеца правя 20.  

Трябва ли да се притеснявам, че ако се стигне до полиция ще бъда принудена да се прибера?  

Мога ли да разчитам, че ако полицията все пак разбере местоположението ми (и разбере ситуацията от моята гледна точка) ще ме запази инкогнито?  

Какви са правата ми?  

Благодаря предварително. 


 

Бягство
=======

 

В случай на домашно насилие можете да подадете молба и декларация по реда на Закона за защита от домашно насилие пред компетентия районен съд, като е препоръчително същите да бъдат съставени от адвокат. Молбата следва да бъде подадена не по-късно от един месец от извършването на насилие, като можете да поискате издаване на заповед за незабавна защита.  

След като сте навършила 18 г., не би следвало да се притеснявате, че ще напуснете жилището на родителите си, но все пак е препоръчително да им съобщите най-общо намеренията си. 


Поздрави,  

адв. Николина Митова  

0898 303092


